הגדרה של רשות שופטת: אחת משלוש הרשויות הקיימות במדינתנו, אשר אחראית על פירוש חוקים ואכיפת שלטון החוק - דין והכרעה במקרה של חשד לעבירה על החוק.

פירוש חוקים: הרשות השופטת מקבלת את החוקים מן הרשות המחוקקת (הכנסת) ומחליטה לפיהם איך להכריע את המקרים ולקבוע את דינם (היא מפרשת את החוקים לפי המקרה). המטרה הרשמית של רשות זו היא לדעת היטב את החוקים הקיימים במדינה ובעזרתם לשפוט בהוגנות את המקרים אשר מתרחשים בה. בנוסף, עליהם לקבוע את העונש אשר יוטל על מי שעובר על החוק (חומרת העונש משתנה בין חוק לחוק ולכן העונש יהיה שונה).

למה אנו צריכים רשות שופטת?: אנו צריכים רשות שופטת בגלל שאנו צריכים גוף נטרלי ולא פוליטי (ולכן הרשויות האחרות לא שופטות) אשר ישפוט מטעמי הצדק ולא מטעמים אישיים. בנוסף, השופטים יודעים היטב את החוקים שקיימים במדינתנו והם יודעים מהם העונשים שיוטלו על מי שיעבור על החוקים. יותר מכך, השופטים זוכים לאמון מטעם הציבור ולכן פסיקתם מכובדת ומקובלת על הציבור. ולכן, גוף זה ישפוט בצדק ובהגינות את המקרים אשר קורים במדינתנו והחלטותיו מקובלות על הציבור, וכך נשמר הצדק.

הגדרה של משפט: משפט וחוק הם מערכת של כללים מחייבים, אשר מסדירים את ההתנהגות של אזרחי המדינה ותושביה במסגרת המדינה. השופטים נעזרים בכללי המשפט והחוק בכדי להכריע במקרים שבהם השופטים צריכים לשפוט (השופטים יודעים אלו חוקים קיימים, מהם ההסתייגויות שלהם וכיצד ניתן להכריע במקרים שהם מופיעים).

סוגי המשפט:

יש שלושה סוגי משפט והם: משפט חוקתי, משפט אזרחי ומשפט פלילי.

משפט חוקתי: המשפט החוקתי כולל מערכת של כללים ועקרונות אשר קשורים בפעולות של רשויות שלטון. המשפט החוקתי עוסק בעיקר בבחירתן, סמכויותיהן, הרכבן, התנאים להחלפתן ויחסי הגומלין הקשורים ברשויות השלטון. משפט זה החוקתי כולל בתוכו גם את העקרונות והכללים אשר קשורים בדמות המדינה ובזכויות האדם והאזרח.

משפט אזרחי: המשפט האזרחי הוא מערכת של עקרונות וכללים הקשורים בסכסוכים שיש בין תושבי המדינה לבין עצמם (סכסוכים שבין אדם לחברו). המשפט הנ"ל דן בנושאים כגון הפרת חוזים בין אנשים, החזרת חוב כספי, פיצוי על נזקים וכדומה לכך. במשפט האזרחי התובע יכול להיות אזרח או תאגיד וגם הנתבע יכול להיות אזרח או תאגיד. במשפט האזרחי אין עונש של מאסר או עבודות שירות, אך אם הנתבע מחויב לשלם כסף או לתת דבר מה שברשותו לתובע, אז החוב הולך לתובע ולא למדינה (פיצוי לעוול שנעשה לו).

משפט פלילי: המשפט הפלילי הוא מערכת של עקרונות וכללים העוסקים בעברות על החוק הפוגעות בסדר החברתי (חיי היומיום החברתיים), בשלום הציבור או בביטחון המדינה. דוגמא לפשעים מסוג זה הם: גנבה, שוד, רצח, הונאה, סחיטה ושוחד וכו'. במשפט הפלילי התובעת היא המדינה אשר תובעת את האזרח או תאגיד אשר עברו על החוק ופגעו במדינה. המדינה תובעת את הנתבע באמצעות זרועות החקירה והתביעה הרשמיים שלה (המשטרה, היועץ המשפטי לממשלה ופרקליטת המדינה) והם אלו אשר מייצגים את התביעה של המדינה כנגד התובע.

ביסוד המשפט הפלילי ישנם מספר עקרונות שהם:

1. אסור להעניש אדם כל עוד אין הוראה מפורשת בחוק אשר קובעת ומגדירה את העברה שביצע אותו אדם.
2. אסור למנוע מאזרח או מהאזרחים פעולה מסוימת אשר מותרת בפני החוק והחוק לא אסר את ביצועה, ואסור להכריח אף אדם לעשות דבר שהחוק לא פקד עליו לעשות.
3. כל אדם אשר נעמד לדין נחשב כחף מפשע עד אשר בבית המשפט נקבע כי הוא אשם.
4. אסור להעניש אדם אשר ביצע חוק אשר באותה העת ולאחר הביצוע חוק זה הפך ללא חוקי.

ישנם שלושה סוגים לעברות במשפט הפלילי. את העברות האלה קובעים לפי גזר הדין שניתן לאותו האדם.

1. חטא- העונש לעברה שנחשבת חטא הוא חודש ימים בתוספת קנס. אפשרות נוספת היא תשלום קנס של סכום מסוים אשר נקבע בחוק ואדם זה לא מקבל מאסר.
2. עוון- העונש לעברה זו הוא מחודש מאסר עד 3 שנים בתוספת קנס. גם כאן ישנה אפשרות לתשלום מס שנקבע בחוק והאדם אינו נכנס למאסר.
3. פשע- העונש לעברה זו הוא ממאסר של 3 שנים בכלא עד למאסר עולם בנוסף לקנס. ישנה אפשרות לתשלום מס שנקבע בחוק והאדם אינו נכנס למאסר.

מערכת בתי המשפט בישראל

התפקידים של הרשות השופטת (הכוללת כמה סוגי בתי משפט) הם:

1. לשפוט בין אדם לחברו (משפט אזרחי).
2. להגן על החברה מפני עבריינים הפוגעים בשלום הציבור ומפרים את חוקי המדינה. (משפט פלילי).
3. להגן על האזרחים מפני הפעולות השרירותיות של הרשות המבצעת, וכך מגבילה את כוחה של הרשות המבצעת, מגנה על האזרח הקטן ויוצרת שוויון בין כל הרשויות.

מערכת בתי המשפט מורכבת מארבעה סוגים: 1. בתי המשפט הרגילים- בתי משפט אלו הם הבסיס של מערכת המשפט בישראל. הם מכונים "רגילים" מפני שלעומת בתי משפט מיוחדים אשר סמכותם מוגבלת למשפטים מוגדרים בלבד הקשורים למעמדם המיוחד של הצדדים במשפט, בתי משפט אלה אינם מוגבלים למשפטים מיוחדים בלבד.

2. בתי משפט לעניינים מיוחדים- בגלל הנטל הנוצר בבתי המשפט הרגילים, הוקמו בתי המשפט לעניינים מיוחדים אשר סמכותם מוגבלת לעניינים מסוימים בלבד.

3. בתי הדין הצבאיים- בתי דין אלה מטפלים בעברות חמורות של חיילים בלבד (בניגוד לעברות קלות אשר נדונות בפני קצין שיפוט זוטר או קצין שיפוט רגיל).

4. בית דין דתי- בית דין זה דן בנושאים הקשורים בענייני הדת ולו סמכויות לשפוט את המקרים לפי חוקי הדת. בית דין זה דן את כל העדות הקיימות במדינה ולכן החוקים משתנים ממקרה למקרה. לעיתים יש דתות שחוקיהן נוגדים את חוקי מדינת ישראל. ולכן, חוקים אלה אסורים במדינתינו ולא ניתן לבצעם.

בתי המשפט הרגילים מחולקים ל-3 סוגים:

בתי משפט השלום- ישנם 28 בתי משפט שלום במדינתנו. בתי משפט אלו דנים במשפטים פליליים, מסוג חטא ועוון, ובמשפטים אזרחיים בין אדם לחברו, אשר כמות הכסף שניתנה כקנס בתור הגזר דין אינה עולה על כמות מסוימת (הקנס הגבוה ביותר אשר ניתן לגזר דין עוון). בבתי משפט אלו ישנו בדרך כלל שופט אחד אשר שופט את המקרים וקובע את גזר הדין.

בתי משפט מחוזיים-במשפטים פליליים-עברות מסוג פשע, ובמשפטים אזרחיים (תביעות שערכן גבוהה מהסכום המרבי שבית משפט השלום מוסמך לדון בו) בתי המשפט המחוזיים דנים כערכאה ראשונה. בתי משפט מחוזיים משמשים גם כערכאה שנייה לשמיעת ערעורים על פסקי דין של בתי משפט השלום. הדיונים בבית משפט מחוזי נערכים בפני שופט יחיד, או בהרכב של שלושה שופטים- במשפטים בשל עברה שעונשה מאסר של עשר שנים או יותר, או בערעורים על פסק דין של בתי משפט שלום. בישראל מצויים 6 בתי משפט מחוזיים: בירושלים, בתל אביב, בחיפה, בבאר שבע, בנצרת ובפתח תקווה והם יכולים לשפוט את המקרים באזור שיפוטם.

בתי המשפט העליון- ישנו בית משפט אחד ששטח שיפוטו הוא כל הארץ. זהו בית המשפט העליון אשר נמצא בעיר ירושלים. לבית המשפט העליון יש 2 תפקידים עיקריים והם:

1. בית משפט זה משמש למקרים שבהם נגזר גזר דין מסוים למקרה שהתרחש בבית משפט המחוזי הקשור לפשעים פליליים. הנאשם יכול להגיש ערעור לגזר הדין שנגזר עליו והוא הולך למשפט בבית משפט עליון (על גזר דין שנגזר עליו בבית המשפט עליון האדם לא יכול ערער).
2. בנוסף להיותו בית דין לערעור על המתרחש בבית, לבית המשפט העיון יש תפקיד בשפיטה על מקרים שבין באזרח לבין הממשלה (בג"ץ), ובכך ליצור איזון בין שלושת הרשויות (לא לתת יותר מדי כוח לרשות המבצעת) ולתת הגנה לאזרח הקטן.

בדרך כלל בית המשפט העליון מורכב משלושה שופטים, אך לעיתים נשיא בית המשפט העליון יכול לקבוע שבמקרים מסוימים צריכים לשפוט יותר שופטים (בד"כ מדובר ב-5 שופטים, אך במקרים נדירים יש צורך ב-7 או 9 שופטים).

**מינוי שופטים**

מינוי שופטים בישראל מוסבר בתהליך שנקבע בחוק:

"שופט יתמנה בידי נשיא המדינה לפי בחירה של ועדה לבחירת שופטים. הוועדה תהיה של תשעה חברים שהם נשיא בית המשפט העליון, שני שופטים אחרים של בית המשפט העליון שיבחר חבר שופטיו, שר המשפטים ושר אחר שתקבע הממשלה, שני חברי כנסת שתבחר הכנסת (הנוהג הוא שאחד מחברי הכנסת הוא מהאופוזיציה) ושני נציגים של לשכת עורכי הדין שתבחר המועצה הארצית של הלשכה. שר המשפטים יהיה יושב ראש הוועדה. מי שנתמנה שופט יצהיר הצהרת אמונים לפני נשיא המדינה ואלה דברי ההצהרה: "אני מתחייב לשמור אמונים למדינת ישראל ולחוקיה, לשפוט משפט צדק, לא להטות משפט ולא להכיר פנים" ".

**ערעור**

ערעור הוא הליך במשפט, שבמסגרתו אחד הצדדים לדיון (או שני הצדדים), שאינו מסכים עם פסק הדין, הכרעת הדין, גזר הדין, או החלטה אחרת, פונה לערכאה גבוהה יותר, על-מנת שתדון פעם נוספת בעניינו, ותשנה את הפסיקה.

התהליך אינו בא בכדי לפתוח מחדש את כל הדיון בתיק שנעשה בערכאה הראשונה. מטרתו אינה לתת הזדמנות שנייה לצדדים לטעון שוב את טענותיהם.

בתהליך נכון הערעור מבוסס על טענה משפטית ולא על טענה עובדתית - ראייתית. לא ניתן לטעון בערעור טענות עובדתיות ומשפטיות שלא נטענו בערכאה הראשונה, אך ניתן להצביע על טעות משפטית שנעשתה.

ישנם שני סוגים של ערעורים:

1. ערעור בזכות - לרוב, בכל דיון בערכאה ראשונה זכאים הצדדים לערער בזכות לערכאה גבוהה יותר (לדוגמה: צדדים הדנים בבית המשפט השלום כערכאה ראשונה זכאים לערער לבית המשפט המחוזי).
2. ערעור ברשות משמעו כי יש לקבל את רשות בית המשפט לערער על ההחלטה.